Tvilling

Tvillinger er to søsken som har blitt til som en følge av samme svangerskap og har vært sammen i livmoren. Tvillinger er den vanligste formen for flerfødsel.  
En tvilling kan være enegget eller toegget. Eneggede tvillingpar utvikler seg fra ett og samme befruktede egg som deler seg og blir to atskilte fosteranlegg innen 14 dager etter befruktningen. Toeggede utvikler seg fra to eggceller som blir befruktet med hver sin sædcelle. Eneggede tvillinger har identiske arveanlegg. Toeggede er genetisk like forskjellige som vanlige søsken. 
En tvillingfødsel kan gå fort, men tar ofte lang tid, inntil noen få dager mellom hvert barn. Mange tvillinger blir tatt med  keisersnitt.


== Biologi ==


== Tvillingundersøkelser ==
Ved å sammenligne éneggede og toeggede tvillinger kan en finne ut i hvilken grad forskjeller mellom folk skyldes arv og miljø. Dette gjelder sykdommer, atferd, medfødte misdannelser og andre forhold. Tvillinger er født på samme tid, har vokst opp på samme tid og oftest under samme vilkår og i samme familie. Eneggede tvillinger har en betydelige del av arvemassen tilfelles, men har allikevel ikke 100 % identisk DNA-profil.Hvis begge tvillingene i et par har samme egenskaper, blir de i tvillingforskningen omtalt som konkordante.  Hvis bare den ene har egenskapen, er tvillingparet diskordant. Variasjonen i konkordans forteller om arvbarhet (arvegrad, heritabilitet), altså i hvor stor grad genetisk arv spiller inn for en egenskap eller sykdom i en befolkning.


== Kjente tvillinger ==

 
Det er flere tvillingpar som er offentlig kjent, for eksempel i rollen som artister og idrettsutøvere. En del kjendiser og offentlige personer har tvillingsøsken som ikke er like kjent som dem selv.


=== Norske ===
Halvdan Hvite Haraldson (Hálfdan hvíti), tvilling til Halvdan Svarte, konge i Trøndelagen
Paal (1909–1955) og Leif Roschberg (1909–1967), internasjonale revyartister på 1920- og 1930-tallet
Sigrid Gurie (1911–1969) og Knut Haukelid (1911–1994), henholdsvis skuespiller og krigshelt
Jo (1941) og Gjermund Eggen (1941–2019), skiløpere fra Engerdal
Arne og Ivar Samuelsen (1950–), billedkunstnere m.m.
Åge og Jan Simonsen (1953–), henholdsvis zoolog og politiker
Pål Wilhelm og Per Arne Olsen (1961–), politikere (for Høyre og Fremskrittspartiet) fra Tønsberg
Svein og Egil Nyhus (1962–), tegnere fra Tønsberg
Harald og Robert Stoltenberg (født 1965–), skuespillere og manusforfattere fra Fetsund
Aune og Vebjørn Sand (1966–), filmskaper og kunstmaler
Anne og Nina Nymark Andersen (1972–), fotballspillere fra Bergen
André «Tech Rock» Eriksen og Kevin «Karma» Eriksen (1975–), rapartister, medlemmer av Warlocks
Kristin og Lene Ask (1974–), lektor og forfatter/illustratør og fra Stavanger
Zeshan Shakar og Usman (1982–), forfatter/statsviter og jurist fra Oslo
Katrine Lunde Haraldsen og Kristine Lunde-Borgersen (1980–), håndballspillere
Ingelin og Hildegunn Garnes Reigstad (1984–), popartister og eneggede tvillinger fra Holsnøy nord for Bergen
Jan Kristoffer Dale, forfatter, og Knut (1984–), fra Froland
Nora og Thea Mørk (1991–), håndballspillere
Johanne og Kristine Thybo-Hansen (1991–), TV-profiler i blant annet Jegertvillingene
Vita og Wanda Mashadi (1993–), hovedpersoner i realityserie Vita og Wanda på NRK 2017-2019
Markus og Tommy Vad Flaaten (1993–), animatører fra Tønsberg
Tiril og Lotta Udnes Weng (1996–), langrennsløpere
Marcus og Martinus Gunnarsen (2002–), sangartister fra Trofors


=== Utenlandske ===
Kosmas og Damian (på latin Cosmas og Damianus), romerske leger drept i Syria ca. 303, seinere katolske helgener
Fredrik Karl (tysk Friedrich Karl) (født 1868), prins av Hessen-Kassel, fikk to par tvillingsønner, hvorav prins Wolfgang (født i 1896) på et tidspunkt ble utpekt til tronfølger i Finland
Chang og Eng Bunker (1811–1874), berømte siamesiske tvillinger
Auguste (1884–1962) og Jean Félix Piccard (1884–1963), sveitsiske fysikere
Sjores og Roj Aleksandrovitsj Medvedev (født 1925), russiske vitenskapsmenn
Robin (1949–2012) og Maurice Gibb (1949–2003), australske musikere, medlemmer av poptrioen Bee Gees
Lech (1949–2010) og Jarosław Kaczyński, polske toppolitikere
Igor og Grichka Bogdanoff (født 1949, døde i 2021 og 2022), franske programledere og vitenskapsformidlere
Phil og Steven Mahre (1957–), amerikanske slalåmkjørere
Charlie og Craig Reid (1962–), eneggede tvillinger og medlemmer i det skotske band The Proclaimers
Linda og Terry Jamison (1965–), «de synske tvillingene»
Kiefer Sutherland (1966–), amerikansk skuespiller med tvillingsøster
Ashton Kutcher (1978–), anerikansk skuespiller med tvillingbror
Tegan and Sara (1980–), kanadisk artistpar
 Cameron og Tyler Winklevoss (1981–), amerikanske roere og påståtte rettighetshavere til Facebook
Emma og Lisen Adbåge (1982–), svenske tegnere og barnebokforfattere
Filip og Aleksandar av Jugoslavia (1982–), toeggede prinser av JugoslaviaScarlett og Hunter Johansson (1984–), amerikansk skuespiller
Mary-Kate og Ashley Olsen (1986–), amerikanske skuespillere, sangere og modeller
Vincent og Josephine (2011–), tvillinger av det danske kronprinsparet Frederik og Mary


=== Oppdiktede ===
Det er flere oppdiktede tvillingpar som er blitt beskrevet i gamle myter og fortellinger, i bøker, film og tegneserier.

Esau og Jakob, rivaliserende tvillingsønner av Isak og Rebekka i Det gamle testamentet
Ashvin, guddommelige tvillingbrødre i indisk mytolog] (Yama og Yami?)
Apollon og Artemis, tillingbror- og søster i gresk mytologi
Hypnos og Thanatos, personifikasjoner for «søvnen» og «døden» i greske sagn, sønner av Nyx («natten»)
Kastor og Polydevkes (på latin Castor og Pollux), tvillingpar i gresk mytologi
Romulus og Remus, tvillingpar i romersk mytologi
Dimpen og Dumpen, søstre i en norsk tegneserie
Luke Skywalker og prinsesse Leia, hovedpersoner i de amerikanske Star Wars-filmene fra 1970-tallet
Bekk og tvillingene, norsk tegneserie fra 1919
Tipp og Topp, nevøene til Walt Disneys tegneseriefigur Mikke Mus
Stanley og Stanford Pines, ett av parrene med tvillinger i serien Gravity Falls.
Jim og Tim Possible, tegnefilmfigurer
Brødrene Brun i bokserien av Bjørn Ingvaldsen, (Gyldendal)
Tvilling, rollefigur i Jul i Blåfjell, spilt av Mikkel Gaup
Fred og Frank Wiltersen, figurer i de britiske barnebøkene om Harry Potter
Tegneseriefigurene Christopher (Kit) Walker (Fantomet) og Sala Palmer fikk tvillinger i 1977
Alk og Ilke, tvillingbror og -søster i Phenomena, Ruben Eliassens fantasybøker utgitt fra 2002
Dipper og Mabel Pines, Hovedpersonene i serien Gravity Falls


=== Tvillinger som religiøst motiv ===
Fra hinduismen kjenner vi Rigveda, den første av de fire samlingene som utgjør Veda-litteraturen. Her er Ashvin-tvillingbrødrene mye omtalt. De legemliggjør soloppgang og solnedgang, og forbindes med overgangen fra natt til dag, fra mørke til lys, og fra sykdom til helse. Den ene heter da også Nasatya (= hjelpsom). Ashvin-tvillingene rir foran solen inn i dagen. 
Zevs i gresk mytologi er far til tvillingene Castor og Polydeuces, også kalt Dioskurene. Romerne kalt dem Castor (= bever) og Pollux, og satte dem på stjernehimmelen som konstellasjonen Gemini. 
Fra norske helleristninger kjenner vi også tvillingbrødre. Vi finner dem om bord i Bjørnstad-skipet,  trolig den største skipsristningen i Nord-Europa. Tvillingene er blant de hyppigste figurene i bergkunsten, iblant med hevet våpen, og da er det alltid øks de bærer. Datidens foretrukne instrument, luren, ser også ut til alltid å ha blitt lagd parvis, den ene med krumning til venstre, den andre til høyre, og når de er blitt funnet i myrer, var de alltid blitt ofret parvis, som tvillinger. Også sverd, smykker og bronsegjenstander ble ofret parvis.


== Annet ==


=== Etternavn ===
Tvilling har også vært et etternavn. Søren Hansen Tvilling var en dansk sanger og dikter som døde i 1633.


=== Titler ===
Ordet «tvilling» forekommer i tittelen på flere bøker, sanger og annet. For eksempel utgav forfatteren Liv Marie Austrem og illustratøren Akin Düzakin bildebøkene Tvillingbror i 1995 og Tvillingsøster i 1997. Begge bøkene ble belønnet med Brageprisen.


== Se også ==
Flerfødsel
Siamesiske tvillinger
Tvillingforskning
Sakralcyste, hulrom over sittebeinet, populært kalt «tvilling»
Tvillingparadokset
Tvillingloven
Tvillingene (stjernetegn)
Tvillingene (stjernebilde)
Tvillinger (film). amerikansk filmkomedie fra 1988
Tvillingbyer
Dobbeltgjenger


== Referanser ==


== Eksterne lenker ==
(en) Human twins – kategori av bilder, video eller lyd på Commons 
(en) Twin – galleri av bilder, video eller lyd på Commons 
Tvillingforeldreforeningen
Folkehelseinstituttets tvillingundersøkelser